**Nyhedsbrev november 2019**

**Hovedstyrelsesvalget**

***Skal jeres lærerværelse har rundstykker?***

***Hvis jeres skole opnår 50 % stemmeprocent – så er der rundstykker til alle på lærerværelset!***

**Kredsstyrelsen anbefaler Niels Lynnerup.**

**Vi har et tæt samarbejde med Niels. Han er ”vores mand” i hovedstyrelsen og vi er hans bagland. Vi anbefaler ham som lokal kandidat, der kender vores forhold i området.**

**Niels lytter til vores holdninger og problemstillinger og bringer det videre.**

**Valggrundlaget fra Niels er vedhæftet.**

**OM AFSTEMNINGEN:**

Afstemningen foregår elektronisk. Alle stemmeberettigede vil torsdag 21. november inden kl. 9.00 modtage en mail med et direkte link til afstemningen. Hvert stemmeberettiget medlem råder over 18 stemmer, der kan gives til én kandidat eller fordeles på flere kandidater. Når man følger linket, vil der være hjælpetekster, der guider i forhold til afstemningen.

**Der kan stemmes fra torsdag 21. november kl. 9.00 og frem til tirsdag 3. december 2019 kl. 16.00.**

På folkeskolen.dk kan man læse om kandidaterne, ligesom man her kan stille spørgsmål og debattere med kandidaterne.

Valgresultat

Det forventes, at resultatet af valget kan offentliggøres på foreningens hjemmeside kort efter afslutningen på valghandlingen tirsdag 3. december 2019.

Via nedenstående link kan man læse om de opstillede kandidater:

<https://www.folkeskolen.dk/650262/her-er-de-opstillede-kandidater>

Med venlig hilsen Billund Lærerkreds